Lav et referat af nedenstående tekst:

Tekst:
Børn og unge, der lever med et hørehandicap, vil også det kommende år kunne få specialrådgivning og hjælp i hverdagen i Region Nordjylland. Hjælpen gives fra konsulenter fra Center for Kommunikation og Velfærdsteknologi i Region Syddanmark og området for Kommunikation og Specialpædagogik i Region Nordjylland. Siden 2016 har rådgivningen været drevet sammen af Region Nordjylland og Region Syddanmark. Her kan børn og unge få hjælp og vejledning, ligesom også forældre og medarbejdere som pædagoger eller lærere, der skal passe eller undervise børn og unge med høretab kan få hjælp over telefon, på kurser eller via videokonsultationer. Det er nu anden gang, at de to regioner vinder udbuddet om at tilbyde specialrådgivning til børn og unge på op til 18 år med høretab i hele Danmark. - Vi er stolte af, at vi sammen med Region Syddanmark kan fortsætte som leverandører af landsdækkende ydelser, som kræver en høj specialisering og stort vidensniveau for at kunne hjælpe målgruppen, pårørende og kommunerne. På den måde kan vi finde den løsning, der passer bedst til den enkelte, siger formand for Socialudvalget i Region Nordjylland Vibeke Gamst (K). Specialrådgivningen bidrager desuden med at opsamle, bearbejde og formidle viden på høretabsområdet.

Referat:
Region Nordjylland skal sammen med Region Syddanmark også i 2021/22 tilbyde specialrådgivning til børn og unge med høretab.